«ԻՆՍՊՈՐՏ» մարզաառողջարանային համալիրի տնօրեն Դավիթ Հայրապետյանը լրագրողների հետ զրույցում նշեց, որ համալիրը նախատեսված է այն մարդկանց համար, ովքեր նախընտրում են առողջ ապրելակերպը. ««ԻՆՍՊՈՐՏ» մարզաառողջարանային համալիրի հիմնական «խոսքը»՝ կարգախոսը, հետեւյալն է. «Սպորտն ապրելակերպ է»: Այսինքն՝ համալիրն այն մարդկանց համար է, ովքեր գնահատում ու կարեւորում են առողջ ապրելակերպը: Մենք առաջարկում ենք բավականին ճկուն փաթեթներ: Հաճախորդն իր ընտրությամբ կարող է օգտվել միայն լողավազանից կամ այցելել միայն ֆիթնես դահլիճ, ինչպես նաեւ ամբողջական փաթեթ ձեռք բերել: Դա իր ընտրությունն է»: